Armas beebiootaja,Oled teretulnud liituma rasedusaegse joogatreeningu ja sünnituseks ettevalmistavate tundidega!Lapseootel emade joogatunde viib läbi Studio108 juhendaja:Aale-Triinu Sonn (lapseootel jooga ja ema&beebi jooga juhendaja, doula ehk pere- ja sünnitoetaja, imetamisnõustaja, kriya hatha jooga juhendaja). Pikema tutvustuse leiad allpool.Lisaks grupitundidele võib Aale-Triinuga kokku leppida ka eratunde, doula-konsultatsioone ja sünnituseks ettevalmistavaid individuaal-sessioone (loe lähemalt: TOIMUVAD NII JOOGASAALIS, ONLINE OTSEÜLEKANDENA KUI KA JÄRELVAATAMISE VÕIMALUSEGA!Osalema on oodatud kõik lapseootel naised alates 1. trimestrist kuni sünnituseni välja. :)Kasutame online osaluseks rakendust Zoom. Online tundi pääseb lingist, mille saad peale oma liitusmissoovi edastamist ja tunni eest tasumist. Kui sa pole varem oma seadmes kasutanud ZOOM rakendust, tuleb see esmalt laadida seadmesse, selle kohta leiad vajalikud juhised siit: 
#000001
Otse Kadrioru trammi lõpp-peatuses (Weizenberigi ja Poska tn nurgal) asub trammi ootepaviljoni taga ümar kangialune, millest hoovi sisenedes näed suurt hele roosakat tooni 3-korruselist kivimaja. Sisene peauksest. Meie joogaruum asub 3.korruse saalis.Joogamatid, -pleedid ja -padjad on kohapeal olemas, kaasa võtta vaid mugavad liikumist võimaldavad joogariided. Riietuda saab saali kõrval toas.Parkimine: 2,5h parkimist tasuta ca 200m kaugusel asuvas Kadrioru. Staadioni ja tenniseväljakute vahelises suures parklas (Roheline aas tn lõpus). Samuti KUMU parkla on täiestitasuta. Weizenbergi tänaval on parkimine aga kesklinnatariifi järgi.
#000003
Mida teeme lapseootel joogatunnis? Lapse ootamise kuud on elus väga eriline ja imeline aeg. Nagu iseenesest on tekkinud Sinu ellu ikka rohkem ja rohkem hetki, mil pilgu endasse heidad ja oma sisemaailmaga sügavama ja tasakaalukama kontakti leiad. Tekib ka parem äratundmine, mida su keha vajab, et olla terve ja mida vajab su hing, et olla õnnelik. Kindlasti tekib palju uusi küsimusi ja soov teada rohkem, et tunda end paremini ema rollis. Kõigiks kolmeks trimestriks annavad sulle rohkelt nii häid teadmisi, tasakaalukat treeningut kui ka meeldivat lõõgastust ka just lapseootel emadele mõeldud joogatunnid.
#000004
Tunni alguses võtame ca 10-20 minutit aega erinevateks asjakohasteks teemadeks, mil saad ka esitada enda jaoks olulisi küsimusi ja/või soove. Samuti võid oma küsimused ja soovid saata e-kirja teel enne tundi juhendajale;Igal tunnil teeme soojenduseks masserivaid ja rahulikke, füsioteraapilise suunaga harjutusi, mis vabastavad kogunenud pingeid nii selja kui ka ristluu piirkonnast ja kogu ülejäänud kehast;Praktiseerime liikumisi ja asendeid, mis toetavad vaagnapiirkonna avardumisprotsessi ja sobivad kasutada ka sünnituse käigus;Teeme tähtsamaid liigeseid korrashoidvad ning verevarustust ja ainevahetust parandavad harjutused jalgadele ja kätele;Tähtis osa tunnist on tasakaalus hingamisel ja ka oskusel pingeid lihtsalt kehast „välja hingata“. Õpime ka sünnitusel vajalikke hingamisvõtteid;Eraldi õpime, kuidas teadlikult lõdvestada lihaseid, eriti aga just vaagnapõhja lihaseid – võib väga kasulikuks osutuda nii sünnitusel kui ka hiljem taastusmisperioodil;Teeme kuutervituse joogaseeriat, mis on loodud just naistele praktiseerimiseks, samuti erinevaid rahulikke päikesetervitusi;Lõõgastavad, samas ka tugevdavad joogaharjutused koos õige hingamisega on Sulle heaks toeks kogu 9 kuu jooksul ning tundide käigus tekkinud sügavam kontakt oma kehaga on asendamatuks ettevalmistuseks sünnitusele;Lisaks kuuled igal tunnil ka pisut nõu ja praktilisi soovitusi õppinud doulalt (pere- ja sünnitoetajalt), mis aitab sul eriti hästi valmistuda lapse sünniks ja ka selle järgseks taastumise perioodiks.
#000005
NB! Avatud on ka meie teemakohane infolehekülg FaceBookis "Lapseootel ja lapsega emadele. Jooga- ja doulainfo": lehel leiad harjutuste pilte ja kirjeldusi, jooksvat infot tundide ja erinevate sündmuste kohta, infot emadele tervisliku elustiili vallas, pisut ka pereteemalist meelelahutust, jne.
#000006
Armas beebiootaja!3-osalisest sarjast mis salvestati juunis 2021, on valminud ka videoformaadis kursus.1. osa - vaagna avardumise protsessi toetamine ja pingetest vabastamine viimasel trimestril on oluline, et aidata omaltpool kaasa kõhubeebi parimaks ja samas ka mugavamaiks asendiks oma emme kõhus. Teeme mitu füsioteraapilist harjutust, mis sobivad kõige enam toetama Sind siis kui tähtaeg lähedal ja mida saab teha sünnituse loomulikku alguse heaks.2. osa - sünnituse protsess ja selle edenemine. Teeme praktiliselt läbi erinevaid sünnitusasendeid ja hingamise viise. Millal mida on hea kasutada? 3. osa - kuidas kasutada hingamist ja ka häälega hingamist sünnituse lõpus, väljutusfaasis. Kas ja kuidas kaasa pressida? Mis on kõige tõhusamad asendid? Golden Hour - ehk Sinu beebi esimene sündimisjärgne tund. Kuidas iseennast toetada järgmiste päevade jooksul.Kogu sari ostetav mugavalt 1 klikiga siit: õimalik on ka Stebby krediiti kasutada või otse juhendajale ülekanne teha.
#000007
Lapseootuse ajaks videoformaadis tunnid iseseisvalt kodus praktiseerimiseks
#000008
Oled teretulnud ostma personaalse juurdepääsu lingi erinevate teemadega tundidele!SISSEPÄÄSUPILET VIDEOTUNDI - 12€ (tunnid on kestvusega 60-75 min)Kirjuta oma soovist osta videotund Aale-Triinu'le: .Tasuda saab kas pangaülekandega (Saaja: A-T Disain OÜ, LHV a/a EE367700771006616468. Selgitus: "Lapseootuse videotund" ja tellitava videotunni toimumiskuupäev) või ka Stebby ehk vana nimega SportID kaudu, pannes otsingusse Studio108. Ostes pileti Stebbyst, palun saada mulle e-mailiga pileti number, siis saan selle omaltpoolt kinnitada. (e-mail: ).VIDEOTUNNI JAOKS ETTEVALMISTUS:Varu valmis joogamatt, pleed, istepadi. Võid tunni alguses süüdata küünla, et luua meeleolu ja paremat keskendumist. Kasu võib olla ka märkmikust-pliiatsist ja soovi korral veeklaasist. Pane selga mugavad riided.
#000009
Osalejate tagasiside Aale-Triinu tundidest läbi aastate:
#000016
Detsember 2022Meie 4. laps sündis 02.12 10.09 kodus vanni nagu planeeritud. Sünnitus oli kiire ja sujuv, 5.30 ärkasin mingi tunde peale, sealt läksid tuhud kiirelt intensiivsemaks ja tihedamaks ja 10.09 oligi beebi väljas. Kaalumisel ja mõõtmisel selgus, et tegu on piraka poisiga-55cm ja 4,6kg, seetõttu ta nii kiiresti ja jõuliselt tulla jaksaski. Eelmised lapsed olid kõik kilo või rohkem veel kergemad.Tuhude ajal liikusin ma palju ringi, kasutasin erinevaid poose ja võimlemispalli ja tegin aaaa-häält. Jõudsin teisipäeval veel ka Kerli juures osteopaatia seansil käia ja eks see kõik kokku tegigi selle sünnituse seekord nii kiireks ja lihtsaks. :)Suur aitäh sulle väga heade nõuannete ja harjutuste eest! Kuigi sündis juba mitmes laps, oli kasulikku infot nii palju ja see toetas väga sünnituseks valmistumist.Jõudu ja jaksu sulle maailma ja emade ja laste elu paremaks muutmisel! Ja tervitused kõigile teistele võimlejatele ja nende beebidele! Kõike head soovidesKrista
#000017
Mari-Ann:august 2020"Selline kiire-pehme sünnitus mulle nii suur üllatus, positiivne üllatus. Kõik läks väga hästi ja tõeks said ka kõik minu sõnastamata soovid. Ma olen täiesti veendunud, et doula Aale-Triinu juhendamised ja tehtud harjutused mängisid väga suurt rolli. Kui on võimalus kasutada sellist pehmet ja täpset sekkumist sünnituse kulu kergendamiseks, siis soovitan seda igaühele. Parim võimalikest sekkumisviisidest on kindlasti doula abi :)"Marian:juuli 2020 "Meie Robin sündis 2 nädalat enne tähtaega.Tahan sind tänada nende joogatundide eest, sest need aitasid väga hästi ennast ette valmistada. Oma mõttes olin täiesti sünnituseks valmis ja küllap beebi ka sellest aru sai. Esmasünnitaja uljusest ja teadmatusest läksin protsessi suure ootusärevuse ja põnevusega.
#000019
Lisaks tahtsin mainida, et sinu õpetatud häälega hingamine oli väga effektiivne. Nimelt andsid need tuhudele palju juurde ja kiirendasid oluliselt protsessi (kokku läks 10h). Samas õpetas kohapealne ämmaemand hingama nagu õhupalli puhudes ja see lõdvestas ja võttis pingeid vähemaks. Päris hea oli erinevaid tehnikaid kasutada ja märgata tulemust.
#000020
Veelkord suur tänu ja kui hakkavad pihta sünnitusjärgsed tunnid, siis soovin kindlasti osaleda. Tahaks selle kõhu nüüd jâlle trimmi saada ja muud lihased tööle tagasi."K:mai 2020"Aale-Triinu sattus minu teele kui soovisin 7. raseduskuul hakata aktiivsemalt käima rasedate joogas, kuid saabus eriolukord ning kõik perekeskuste tunnid olid tühistatud. Peagi leidsin Aale-Triinu veebijoogad ning osalesin nendes kuni raseduse lõpuni. Kui esiti tundus veebitunni mõte kummaline, siis tegelikult olid need väga nauditavad ning mis kõige toredam, sain joogat teha endale sobival ajal ja mitu korda nädalas! Kuigi me ei olnud Aale-Triinuga kunagi kohtunud, tekkis tundidest tore äratundmine, et ta võiks minu sünnituskogemusele veelgi enam toeks olla. Nii külastaski ta meid ja näitas praktilisi harjutusi, kuidas ise sünnitusele kaasa aidata. Olen kindel, et tema soovitused nii joogatundidest kui personaalsest nõustamisest aitasid kaasa väga positiivsele sünnituskogemusele, mu keha ja meel olid selleks imeliseks sündmuseks valmis! Aitäh Sulle!"
#000021
Krista:mai 2020"Tahtsin teada anda, et meie beebi sündis eilsel ilusal suvisel õhtupoolikul ja selleks läks u 2h, ilma ühegi tundemärgita oli juba 5cm avatust 🙂 Olen kindel, et joogad, "kolme õe" harjutused ja punktide masseerimised andsid olulise panuse, et keha juba nii hästi ette valmistatud oli! Suur tänu sulle ja indu rasedate toetamisel!"Alljärgnev sünnitoetus toimus telefoni teel ja kõrvaklappidega.Katja:Märts 2020"Tänud sulle, Aale-Triinu! Tänu sinule sain tuhu sisse mindud õigete mõtetega ja üldse õige suhtumisega asja üle elatud! Sünnituse mõtted ja sünnitus ise oli peaaegu täpselt sellised, millest unistasin, ja suureks abiks oli see, et olid olemas! Aitäh veekord!"K:juuni 2019"Esmasünnitajana võin öelda, et minu sünnitus oli imeline! Seda eelkõige tänu suurele usaldusele enda, sündiva beebi, sünnitoetaja (Aale-Triinu), oma mehe ja looduse loomulikkuse vastu. Mind hämmastas ja siiani hämmastab see, et kus kohast ma olin võimaline seda jõudu ammutama, sest sünnitusprotsess ise oli päris pikk ja väsitav. Aga kuskilt see jõud tuleb ja pärast hiljem ei ole väsimusest märkigi - selline eufooria ja rahulolu tunne korraga. Mind rõõmustas, et tänu enda vaimsele häälestusele, õigele hingamisele ja super toetusele ei pidanud minu sünnituse ajal kordagi sünnitusmaja personal meditsiiniliselt sekkuma. Super kogemus, mida võiks tulevikus veel kogeda ;) "
#000022
Anni2015"Joogatunnid olid mulle mõnusaks abiks nii raseduse lõpus kui ka sünnitusel. Aitäh nende tundide eest! Sünnitus oli ekstra-kiire (alla 2 tunni) ja samal ajal väga imeline kogemus. Kuna mu eelmine laps sündis vaakumiga ja sünnituse käigus kaotasin väga palju verd, tehti vereülekanne ja üldnarkoos, mistõttu sain lapse enda rinnale alles paljude tundide möödudes, enesetunne oli kohutav, hinges valitses pettumus ja segadus, siis seekord oli kõik kuidagi nii teistmoodi - kogu see loomuliku sünnituse kogemus iseenesest ja uhke teadmine, et ma tõesti sain sellega ise hakkama! :) Tuhud olid kuidagi meeldivalt üle hingatavad (vähemasti mingil perioodil :) ja püüdsin teadlikult neisse suhtuda kui tuhudesse, mitte kui valusse."
#000024
Mari2015"Eelmisel neljapäeval kappasin joogatundi kohale kui väle hirv, ootamata midagi muud peale tavapäraselt mõnusa tunni. Numbrid näitasid siis 39+1.Kõik tundus väga zen kuni täisküki-harjutuseni; korraga tundsin (vabandust väga), et mingi sahmakas nagu tuli püksi:) Okei, mõtlesin, ehk lihtsalt suurenenud voolus või siis andis see selgelt märku, et vaagnapõhjalihased vajaksid eraldi trenni. Väike sabin oli aga sees, kuid kuna nälg ähvardas silmanägemise ära võtta, siis läksime elukaaslasega hoopis sööma. Kell 19 veel krõbistasime rõõmsalt suppi ja pirukaid vanalinnas ja seejärel jalutasime koju Kassisabasse. Tee peal tundsin nagu mingit ebamäärast valu. 10 min hiljem kodus olid uued valud ja kohe 2 min intervallidega. Ise ikka eriti midagi uskuda ei tihanud, aga pakkisime igaks juhuks kotid kaasa ja rallisime Pelgulinna. Seal siis võeti vastu ja öeldi, et sünnitegevus juba poole peal; avatus oli 4 või 5 cm. Kell oli kusagil 20 ja pisut peale. Mõne tunni möödudes oli täisavatus käes ja kell 00:26 oli kätel 51 cm ja 3,8 kg beebi-ilu värske Amburipoisi näol.Tagantjärele mõeldes läks kõik nii hoogsalt, et peale hingamise mingeid erilisi nippe ei osanudki kasutada. Valuvaigistiteta sain hakkama ja üldjoontes oli positiivne sünnituskogemus (kuigi pressid kestsid pea 2h ja võtsid korralikult läbi, samas polnud valusad). Nii et ma ei tea, kas täiskükk tegi mingi võlutriki, aga väike legend on sellest minu jaoks sündinud."
#000025
Mari "18. veebruaril 2015 jõudis kätte see päev, mil oma teise tibu ilmale tõin! Kogu värk toimus nii tormakalt, et ma ei jõudnud elutoa diivanilt lahkudagi, kui laps juba mu rinnal lebas :) Kui näha oli, et me ei jõua enam ei ajaliselt ega füüsiliselt haiglasse sõita, oli joogatundides endale sisendatud vägevuse tunne kindlasti see asi, mis mind asjade käigust ära kohkuda ei lasknud, lisaks muidugi tõhus hingamine tuhude ajal. Mu sugulane on ämmaemand, kusjuures see tõsiasi meenus 10 min enne seda, kui mees lapse vastu võttis. Sugulane jõudis hetk enne kiirabi, et platsenta välja aidata - see kõik toimus tõeliselt kiiresti, täiesti filmistsenaariumi vääriliselt :D"
#000026
K2015"Siit tuleb üks hästi pikalt venima jäänud tänu. Osalesin Sinu joogas lapseootel emadele juba 2013. aastal. See oli nii mõnus kogemus, mis aitas nii joogat kui ka iseend avastada, nautida liikumise mõnu ning valmistada ette lapse sünniks. Seda viimast toetas jooga oluliselt - joogas kogetut appi võttes oli täiesti võimalik probleemideta 4,7 kilone laps ilmale tuua. Mõned kombinatsioonid sellest ajast on jäänud minu igapäevasesse rütmi väikeste pausidega tänaseni (ja nii meenus mulle aeg ajalt neid harjutusi tehes, et pole Sind veel tänanud). Aitäh!"
#000027
Loe veel sünnituslugusid joogatunnis käinutelt...
#000028
"Olen juhendanud lapseootel emade joogatunde alates 2006. aastast ja aidanud tänaseks juba ligi 1000 naisel valmistuda sünnituseks. Leian, et sünnitus on üks imeline ja erakordne jooga liik, mille peamised tehnikad on teadlik hingamine, lõdvestumine, keha tagasiside täielik "kuulamine", tänulikkuse praktika, jne. :)Minu tundide harjutused on iseenesest täiesti lihtsad – igaüks suudab neid teha! Samas võin ma öelda omaenda kogemusest, et need on nii tõhusad, et parandavad kogu elu kvaliteeti ja aitavad Sul endaga tõeliselt heaks sõbraks saada. Usun, et need teadmised ja kogemused jäävad loomulikuna Sind saatma läbi kogu elu.”" Peale teise lapse sündi 2014. aprillis kasvas minu tundidest loomulikuna välja ka sünnitusjärgne jooga emadele koos beebidega. Täna olen kolme lapse ema, olles teadlikult pidevalt täiendanud end nii rasedusaegse kui naise peale sünnitust perioodi tervise teemadel. Juunist 2018 olen ka diplomeeritud doula ehk pere- ja sünnitoetaja ning samuti sertifitseeritud imetamisnõustaja (UNICEF)."
#000029
Osalenud naiste tagasiside peale sünnitust: 
#000030
* TOITUMISE TEEMAL koostatud infomaterjal nii raseduse kui imetamise ajaks (et hoida ära nii pärmiseene levikut emme organismis kui ka beebi kõhugaaside probleemi), on allalaetav siin.* Toiduainete omavahelise sobivuse fail siin.
#000032
* SÜNNITUS - kas see on üldse valus? Loe sünnitusvalude leevendamisest siit: /
#000033
PEALE SÜNNITUST* Imetamise nõustamise koduvisiidid: * Beebidel on esimesed ca 6 kuud oma keel: on paar minutit sellest naisest, kel on absoluutne kuulmine ja kuidas ta avastas beebi keele. Konkreetsed beebikeelsed sõnad algavad 4:30.* BEEBIVARUSTUS Tallinnas, Kasutatud, aga reeglina väga heas korras, nagu uus: 
#000034
Igasugune hea, voorused, õnn ja meelerahu kasvavad välja armastusest. Armastus on kõigi vooruste ja ühtsuse saavutamiseks peetava ennastohverdava võitluse juur. Armastus ehk kõige ühtsuse tunnetamine kõikjalolevas õpetajas ja õpetajaga ning iseeneses, on korra, organiseerumise, ühinemise, tasakaalu ja rahu looja.Kriya Babaji
#000035